
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου κατωτάτου ορίου κατά¬ 
τμησης και λοιπών όρων και περιορισμών δόμησης στην εκτός 


εγκεκριμένου σχεδίου περιοχή και εκτός ορίων οικισμών υφι¬ 
σταμένων προ του 1923 του δήμου Νάουσας (Ν. Ημαθίας), . 1 
Τροποποίηση του εγκεκριμένου ρυμοτομικού σχεδίου του Δήμου 
Περιστεριού και επιβολή προκήπιου. 2 

ΑΠΟΦΑΣΕΙΣ 

Καθορισμός ειδικών όρων δομήσεως για την ανέγερση του Ειρηνο¬ 
δικείου Σκόδρας Ν. Πέλλας. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1 ) 

Καθορισμός Ζώνης Οικιστικού Ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου περιοχή και εκτός ορίων οικισμών υφισταμένων 

προ του 1923 του δήμου Νάουσας (Ν, Ημαθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 29 (παρ. 1) όπως τροποποιήθηκε μς την παράγραφο 14 του 
άρθρου 8 του ν. 1512/1985 (ΦΕΚ 4/Α). 

2. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παράγραφος 1. 

3. Τις διατάξεις του ν. 1577/1985 (ΦΕΚ 210/Α) και ειδικότερα 
το άρθρο 28 παρ. 2. 

4. Την υπ’ αριθ. 158/1984 γνωμοδότηση του Δημοτικού Συμβου¬ 
λίου Νάουσας. 

5. Τις υπ’ αριθ. 5/1983, 70/1984 και 4/1985 γνωμοδοτήσεις 
του Συμβουλίου Χωροταξίας Οικισμού και Περιβάλλοντος Ν. Ημα¬ 
θίας. 

6. Την υπ’ αριθ. 63/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1, 

Καθορίζεται ως Ζώνη Οικιστικού Ελέγχου (ΖΟΕ), η εκτός εγκε¬ 
κριμένου σχεδίου και εκτός των ορίων των οικισμών που υφίστανται 
προ του 1923 περιοχή του δήμου Νάουσας (Ν. Ημαθίας) η οποία πε¬ 
ρικλείεται: 

Νότια από το δρόμο προς το Σέλι μέχρι την τομή του με τα διοικη¬ 
τικά όρια του δήμου Νάουσας. 

Δυτικά από τα διοικητικά όρια του δήμου Νάουσας μέχρι την κο¬ 


ρυφή Μουντάκι και από εκεί τη μισγάγγεια προς Μακρόλακα, τη 
μισγάγγεια μεταξύ των κορυφών Τρούλου και Βουλγάρας σε υψόμε¬ 
τρο 2.000 μέτρα έως τη θέση «3-5 πηγάδια». 

Βόρεια από τον άξονα του δρόμου 3-5 πηγάδια Νάουσας μέχρι τη 
θέση «Άσπρο Σπίτι» και σε ευθεία γραμμή προς την περιοχή προς την 
περιοχή του βράχου «Κουκούλι» μέχρι τη συνάντηση με την αγροτική 
οδό Νάουσας-Ροδακινέας-Μαρίνας και από τον άξονα της παραπάνω 
αγροτικής οδού μέχρι τη συνάντησή της με τα διοικητικά όρια του 
δήμου Νάουσας και 

Ανατολικά από τα διοικητικά όρια του Δήμου Νάουσας μέχρι τη 
συνάντησή τους με τη σιδηροδρομική γραμμή και από τη σιδηροδρο¬ 
μική γραμμή μέχρι τα διοικητικά όρια του δήμου Νάουσας και στη 
συνέχεια από τα διοικητικά όρια του δήμου Νάουσας και κατ’ επέ¬ 
κταση αυτών μέχρι το δρόμο προς το Σέλι, όπως η περιοχή φαίνεται 
να περικλείεται με πράσινη γραμμή γραμμή στο σχετικό πρωτότυπο 
διάγραμμα σε κλίμακα 1:25.000 που θεωρήθηκε από τον προϊστά¬ 
μενο της διεύθυνσης Πολεοδομικων Εφαρμογών με την υπ’ αριθ. 
20997/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2. 

Μέσα στη Ζ.Ο.Ε. καθορίζονται κατά περιοχές, με αριθμούς 1, 2, 
3, 4, 5, 6, 7 που φαίνονται στο ίδιο διάγραμμα, ειδικές χρήσεις γης, 
κατώτατο όριο κατάτμησης και όροι και περιορισμοί δόμησης ως 

εξής: 

Α. Περιοχή 1 

Η περιοχή 1 περικλείεται: νότια και δυτικά από τα οριζόμενα στο 
άρθρο 1 του παρόντος διατάγματος, νότια και δυτικά όρια της Ζ.Ο. 
Ε., βόρεια από το βόρειο όριο της Ζ.Ο.Ε. όπως ορίζεται στο άρθρο 1 
του παρόντος και μέχρι τη θέση «Άσπρο. Σπίτι», ανατολικά από τη 
Νάουσα, μέχρι τη συνάντησή του με τα όρια της περιοχής 5 όπως 
περιγράφονται στο παρόν διάταγμα τα οποία και ακολουθεί μέχρι τη 
μεγάλη φουρκέτα του Αγίου θεολόγου. 

Στην περιοχή αυτή περιλαμβάνεται η κηρυγμένη ως ιδιαιτέρου φυ¬ 
σικού κάλλους περιοχή με την υπ’ αριθ. Α/Φ31/17.2.24/1285/8. 
5.76 απόφαση του Υπουργού Πολιτισμού και Επιστημών (ΦΕΚ 
876Β/5.7.76). 

2) Επιτρέπεται η δόμηση για χρήσεις κατοικίας, γεωργικών απο¬ 
θηκών, αντλητικών εγκαταστάσεων, υδατοδεξαμενών, φρεατίων, 
αθλητικών εγκαταστάσεων, τουριστικών εγκαταστάσεων, θερμοκη¬ 
πίων, δημοσίων ή δημοτικών κτιρίων κοινής ωφέλειας. 

3) Το κατώτατο όριο κατάτμησης και αρτιότητας των γηπέδων 
της περιοχής ορίζεται σε τέσσερα (4) στρέμματα. 

4) Μέγιστος επιτρεπόμενος αριθμός ορόφων ορίζεται: 

α. Των γεωργικών αποθηκών ένας (1) με μέγιστο ύψος αυτών 
τέσσερα και μισό (4,50) μέτρα. 

β. Των λοιπών χρήσεων πλην τουριστικών εγκαταστάσεων δύο (2) 
μ. με μέγιστο ύψος επτά και μισό (7,50) μέτρα. 

5) Υπεράνω του μεγίστου ύψους των κτιρίων επιβάλλεται η κατα¬ 
σκευή κεραμοσκεπούς στέγης, το ύψος της οποίας δεν επιτρέπεται να 
υπερβαίνει το 1,20 μ. 

(>) η μεγίστη επιτρεπόμενη συνολική επιφάνεια των κτιρίων ορίζε¬ 
ται σε τριακόσια (300) τ. μ. για χρήσεις αγροτικών αποθηκών. 

7) Για τουριστικές εγκαταστάσεις εφαρμόζονται οι διατάξεις του 
από 12.5.84 π.δ/τος «Τροποποίηση και συμπλήρωση του από 
6.10.78 π.δ/τος «περί καθορισμού των όρων και περιορισμών δομή- 
σεως των γηπέδων των κειμένων εκτός των ρυμοτομικών σχεδίων 
και εκτός των ορίων των νομίμως υφισταμένων προ του έτους 1923 
οικισμών» (ΦΕΚ 538/Δ), (ΦΕΚ 380/Δ/1984) όπως τροποποιήθηκε 
και συμπληρώθηκε με το από 16.2.85 π.δ/γμα (ΦΕΚ 58/Δ). 

Για κτίρια όγκου μεγαλύτερου των 2.000 μ 3 επιβάλλεται η διά¬ 
σπαση των κτιρίων σε μικρότερους όγκους. 

Β. Περιοχή 2. 

1) Η περιοχή αυτή περικλείεται: δυτικά απο τον άξονα της επαρ¬ 
χιακής οδού Νάουσας-Σιδηροδρομικού Σταθμού Ναούσης, βόρεια από 
τον άξονα της αγροτικής οδού Νάουσας-Ροδακινέας έως την περιοχή 
Καραΐδα και στη συνέχεια ανατολικά και νότια από το όριο των πτώ¬ 
σεων προς τα χαμηλότερα επίπεδα του κάμπου. 

2) Στην περιοχή αυτή περιλαμβάνεται γεωργική γη υψηλής παρα¬ 
γωγικότητας. 

3) Επιτρέπεται μόνο η δόμηση για κατοικία, γεωργικές αποθήκες, 
αντλητικές εγκαταστάσεις, υδατοδεξαμενές, φρεάτια, θερμοκήπια και 
γεωργοκτηνοτροφικά κτίρια. Τα γεωργοκτηνοτροφικά κτίρια επιτρέ¬ 
πονται μετά τα 500 μ. από το όριο του εγκεκριμένου σχεδίου πόλεως. 

4) Το κατώτατο όριο κατάτμησης και αρτιότητας των γηπέδων 
της περιοχής ορίζεται σε 4 στρέμματα. 

5) Η κατασκευή κεραμοσκεπούς στέγης είναι υποχρεωτική. 

Γ. Περιοχή 3 

1) Η περιοχή 3 περικλείεται: δυτικά από το όριο εγκεκριμένου 
σχεδίου της πόλης Νάουσας (οδός Σπηλαίου-Νοσοκομείου-Μεγάλου 
Αλεξάνδρου) μέχρι την περιοχή «Κούκος» και στη συνέχεια την πρώτη 
φουρκέτα της αγροτικής οδού Νάουσας-Ροδακινέας, τις πτώσεις μέχρι 
το εργοστάσιο «Λόγγου-Τουρπάλη», τον άξονα της επαρχιακής οδού 
Νάουσας-Σιδηροδρομικού Σταθμού μέχρι τη «Βεροιώτικη Γέφυρα» και 
το ρέμα «Σπηλαίου». 

2) Στην περιοχή επιτρέπεται μόνο η δόμηση για χρήσεις αναψυχής- 
πολιτιστικές και για δημόσια ή δημοτικά κτίρια κοινής ωφελείας. 

3α) Το κατώτατο όριο κατάτμησης και αρτιότητας των γηπέδων 
της περιοχής αυτής ορίζεται σε οκτώ (8) στρέμματα. 

β) Κατά παρέκκλιση του προηγούμενου εδαφίου α θεωρούνται άρ¬ 
τια και οικοδομήσιμα γήπεδα που έχουν κατά την ημέρα δημοσίευσης 
του παρόντος διατάγματος αρτιότητα τέσσερα (4) στρέμματα. 

4) Για κτίρια χρήσεων αναψυχής ορίζονται: 

α. Η μεγίστη συνολική επιφάνεια των κτιρίων εκατό (100) τ. μ. 

β. Μέγιστος επιτρεπόμενος αριθμός ορόφων των κτιρίων ένας (1) 
με μέγιστο ύψος τέσσερα και μισό (4,50) μέτρα. 

Δ. Περιοχή 4. 

1) Η περιοχή 4 περικλείεται: βορειοδυτικά και βόρεια από τον 
άξονα της αγροτικής οδού Νάουσας-Ροδακινέας, μέχρι τη συνάντησή 
του με τα διοικητικά όρια του δήμου Νάουσας μέχρι τη συνάντησή 
τους με τη σιδηροδρομική γραμμή που την ακολουθεί μέχρι τον άξονα 
της επαρχιακής οδού Σιδηροδρομικού Σταθμού-Νάουσας, νότια από 
τον άξονα της οδού Σιδηροδρομικού Σταθμού-Νάουσας, δυτικά από 
το ανατολικό όριο της περιοχής 2 όπως ορίζεται από την παράγραφο 
1 της περιοχής 2. 

2) Στην παραπάνω περιοχή περιλαμβάνεται ο αρχαιολογικός χώ¬ 
ρος της «Σχολής Αριστοτέλους». 

3) Απαγορεύεται στην περιοχή η εγκατάσταση βιομηχανιών- 
βιοτεχνιών και οι εν γένει οχλούσες επαγγελματικές εγκαταστάσεις. 

4) Το κατώτατο όριο κατάτμησης και αρτιότητας των γηπέδων 
ορίζεται σε τέσσερα (4) στρέμματα. 

5) Η δόμηση στην περιοχή αυτή επιτρέπεται μετά από έγκριση της 
Αρχαιολογικής Υπηρεσίας. 

Ε. Περιοχή 5 

1) Η περιοχή 5 περιλαμβάνει την περιοχή του γενικού πολεοδομι- 
κού σχεδίου Νάουσας που έχει εγκριθεί με την υπ’ αριθ. 337/19/7. 
1.1986 απόφαση του Υπουργού Περιβάλλοντος Χωροταξίας και Δη¬ 
μοσίων Έργων «Έγκριση Γενικού Πολεοδομικού Σχεδίου του δήμου 
Νάουσας (ν. Ημαθίας)», (ΦΕΚ 109/Δ/19.2.1986). 

2) Στην περιοχή αυτή επιτρέπεται η δόμηση μόνο για τις χρήσεις 
που φαίνονται στο χάρτη Π-1.2., Π-1.3.2. που συνοδεύει την πιο 
πάνω απόφαση, όπως ειδικότερα αναφέρεται στην παράγραφο 1, 4, β 
της απόφασης αυτής. 

3) Το κατώτατο όριο κατάτμησης και αρτιότητας των γηπέδων 
της περιοχής ορίζεται σε 4 στρέμματα. 


ΣΤ. Περιοχή 6 

1) Οι υπό στοιχεία 6 περιοχές βόρεια και νότια του εγκεκριμένου 
σχεδίου της πόλης της Νάουσας περικλείονται αντίστοιχα: 

α) Βόρεια από το δρόμο «3-5 πηγάδια» Νάουσα στη θέση «Άσπρο 
σπίτι» και από εκεί σε ευθεία γραμμή προς την περιοχή του βράχου 
«Κουκούλι» και την περιοχή «Καραΐδα».Κατά τα λοιπά η περιοχή 
περικλείεται από τα όρια των γειτονικών προς αυτήν περιοχών 1 , 5, 
2 και 4 όπως περιγράφονται παραπάνω. 

β) Νότια από τα διοικητικά όρια του δήμου Νάουσας (από το 
σημείο συνάντησής της με τον αγροτικό δρόμο Νάουσας-Στενημάχου) 
και από εκεί κατ’ επέκταση προς δυσμάς μέχρι το δρόμο Νάουσας- 
Σέλι. Κατά τα λοιπά ισχύουν τα όρια των γειτονικών προς αυτήν 
περιοχών 1, 5, 3, 2 και 7. 

2) Απαγορεύονται οι χρήσεις για θερμοκήπια, γεωργοκτηνοτροτ 
φικά κτίρια, γεωργοπτηνοτροφικά κτίρια, κτίρια βιοτεχνιών- 
βιομηχανιών και εν γένει οχλουσών επαγγελματικών εγκαταστά¬ 
σεων. 

3) Το κατώτατο όριο κατάτμησης και αρτιότητας των γηπέδων 
ορίζεται σε τέσσερα (4) στρέμματα. 

Ζ. Περιοχή 7 

1) Η περιοχή 7 περικλείεται: νότια από το ρέμα «Κουτίχα», τον 
άξονα του αγροτικού δρόμου Νάουσας-Στενημάχου, έως τη συνά¬ 
ντησή του με τα διοικητικά όρια του δήμου Νάουσας που τα ακολου¬ 
θεί μέχρι τη συνάντησή τους με τη σιδηροδρομική γραμμή, ανατολικά 
από την σιδηροδρομική γραμμή και μέχρι τη συνάντησή της με τον 
άξονα του δρόμου Νάουσας-Σιδηροδρομικού Σταθμού και εκείθεν τον 
άξονα του δρόμου μέχρι τη διασταύρωσή του με την περιφερειακή οδό 
«Σπηλαίου». 

2) Στην περιοχή επιτρέπονται μόμο οι εξής χρήσεις: βιομηχανικές- 
βιοτεχνικές εγκαταστάσεις και εν γένει επαγγελματικές εγκαταστά¬ 
σεις καθώς και γεωργοκτηνοτροφικές-γεωργοπτηνοτροφικές. 

3) Το κατώτατο όριο κατάτμησης και αρτιότητας των γηπέδων 
της περιοχής ορίζεται σε τέσσερα (4) στρέμματα. 

Η. 1) Για τους λοιπούς όρους και περιορισμούς δόμησης στις παρα¬ 
πάνω περιοχές εφαρμόζονται ανάλογα με τη χρήση οι διατάξεις των 
από 6.10.1978 π. δ/τος (ΦΕΚ 538/Δ) και 24.5.1985 (ΦΕΚ 
270/Δ) π. δ/των. 

2) Για την ανέγερση δημόσιων ή δημοτικών κτιρίων κοινής ωφέ¬ 
λειας όπου προβλέπεται στις παραπάνω περιοχές απαιτείται η έγκριση 
τοπικού ρυμοτομικού σχεδίου σύμφωνα με τις διατάξεις του άρθρου 8 
παράγραφος 13 του ν. 1512/1985 (ΦΕΚ 4/Α) 

Άρθρο 3. 

Σε ολόκληρη την περιοχή της Ζ.Ο.Ε όπως ορίζεται στο άρθρο 1 
του παρόντος διατάγματος, οι μελέτες για την ανέγερση των κτιρίων 
εγκρίνονται από την αρμόδια Επιτροπή Πολεοδομικού και Αρχιτεκτο¬ 
νικού Ελέγχου (Ε.Π.Α.Ε.) η οποία εκτός των θεσπιζομένων με το 
παρόν διάταγμα κατά περιοχή περιορισμών, μπορεί να επιβάλει ειδι¬ 
κούς περιορισμούς, ως προς τον όγκο των κτιρίων τη διάταξη τους 
στο έδαφος, τα χρησιμοποιούμενα υλικά, τους χρωματισμούς και 
λοιπά μορφολογικά στοιχεία. 

Άρθρο 4. 

Άδειες που εκδόθηκαν μέχρι τη δημοσίευση του παρόντος διατάγ¬ 
ματος ή άδειες για τις οποίες έχει υποβληθεί πλήρης μελέτη στην 
αρμόδια Πολεοδομική Υπηρεσία μέχρι τη δημοσίευση του παρόντος 
εκτελούνται όπως εκδόθηκαν ή εκδίδονται με τις προϊσχύουσες διατά¬ 
ξεις βάσει των υποβληθέντων στοιχείων. 

Επιτρέπεται η επισκευή υπαρχόντων κτισμάτων καθώς και η επέ¬ 
κταση υπαρχουσών βιομηχανιών-βιοτεχνιών, έστω και αν η χρήση 
τους αντίκειται στις διατάξεις του παρόντος. 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

Τροποποίηση του εγκεκριμένου ρυμοτομικού σχεδίου του Δήμου Περι¬ 
στεριού και επιβολή προκήπιου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. δ/τος 170/1973 (ΦΕΚ 229/Α) και ειδικό¬ 
τερα το άρθρο 50 όπως τώρα ισχύει. 

2. Τις υπ’ αριθ. 2465/1980, 2466/1980, 2467/1980, 
2468/1980 αποφάσεις του Συμβουλίου της Επικράτειας. 

3. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 
και 70. 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

6. Τις υπ’ αριθ. 441/1984 και 399/1985 γνωμοδοτήσεις του 
Δημοτικού Συμβουλίου Περιστεριού. 

7. τις υπ’ αριθ. 405/23.6.83, 146/19.3.84, 154/4.4.85 γνω¬ 
μοδοτήσεις του Κεντρικού Συμβουλίου Χωροταξίας, Οικισμού και Πε¬ 
ριβάλλοντος. 

8. Την υπ’ αριθ. 124/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Περιστεριού 
(Αττικής) στο υπ’ αριθ. 952 κοινόχρηστο χώρο που περικλείεται από 


τις οδούς παλαιάς οδού, καβάλας, Θηραμένους, Δημοπούλου, με την 
μετατροπή του σε οικοδομήσιμο και τη μετατόπιση της οικοδομικής 
γραμμής στο ΟΤ 953 επί της οδού Θηραμένους, όπως φαίνεται στο 
σχετικό πρωτότυπο διάγραμμα που θεωρήθηκε από τον Προϊστάμενο 
της Διευθύνσεως Πολεοδομικών Εφαρμογών με την υπ’ αριθ. 
21467/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2. 

Στην πρόσοψη των οικοπέδων οικοδομημένων ή μη που βρίσκονται 
στον κατά προηγούμενο άρθρο οικοδομήσιμο χώρο 952 επιβάλλεται 
προκήπιο πλάτους τεσσάρων (4) μέτρων όπως φαίνεται στο ίδιο διά¬ 
γραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Μαρτίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 505 (3) 

Καθορισμός ειδικών όρων δομήσεως για την ανέγερση του Ειρηνοδι¬ 
κείου Σκόδρας Ν. Πέλλας. 

Ο ΝΟΜΑΡΧΗΣ Π ΕΑΛΑΣ 
' Εχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων πόλεων 
κλπ» όπως τροποποιήθηκαν και συμπληρώθηκαν. 

2. Τις διατάξεις του Ν. 1558/85 «Κυβέρνηση και κυβερνητικά 
όργανα» και ειδικότερα τα άρθρα 24 και 27 αυτού. 

3. Τις διατάξεις του άρθου 1 του Α. Ν. 314/68 «περί παροχής εις 
τον Υπουργόν Βορείου Ελλάδος και τους Νομάρχας αρμοδιότητος επί 
θεμάτων εγκρίσεως σχεδίων πόλεων και κωμών» όπως αντικαταατά- 
θηκε με το Ν. Δ. 1018/71 και συμπληρώθηκε και τροποποιήθηκε με 
τους νόμους 1337/83, 1512/85 και 1577/85. 

4. Τις διατάξεις του Ν. 947/79 «περί οικιστικών περιοχών» και 
ειδικότερα του άρθρου 62 αυτού. 

5. Τις διατάξεις του Ν. 1337/83 «επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις». 

6. Τις διατάξεις του Ν. 1577/85 «Γενικός Οικοδομικός Κανονι- 
σμός» 

I 7. Το ρυμοτομικό σχέδιο και τους όρους δομήσεως Σκύδρας όπως 
εγκρίθηκαν με το Β. Δ. 17.6.1949 (ΦΕΚ 172/Α) και τροποποιήθη¬ 
καν με τα Β. Δ. 13.7.1955, 20.4.64 και τις αποφάσεις Νομάρχη 
1930/69 και 6446/79. 

8. Την απόφαση Νομάρχη Πέλλας με αριθμ. 2195/11.7.83 


(ΦΕΚ 523/Δ) με την οποία χαρακτηρίσθηκε το οικόπεδο με αριθμό 
315 στο Ο. Τ. 59 (αρ. κωδικοπιήσεως 36) της Σκόδρας ως χώρος 
για την ανέγερση Ειρηνοδικείου Σκόδρας. 

9. Την απόφαση του κοινοτικού συμβουλίου Σκύδρας με αριθμ. 
6/86, με την οποία προτείνεται ο καθορισμός ειδικών όρων δομήσεως 
στον χώρο του Ειρηνοδικείου. 

10. Την αρχιτεκτονική προμελέτη του Ειρηνοδικείου Σκύδρας. 

11. Την πράξη γνωμοδοτήσεως του Συμβουλίου Χωροταξίας Οικι¬ 
σμού και Περιβάλλοντος του Νομού με αριθμ. 50/86,αποφααίζου- 
με: 

Καθορίζουμε ειδικούς όρους δομήσεως στον χώρο ανεγέρσεως του 
Ειρηνοδικείου Σκύδρας ως εξής: 

1. Διάγραμμα κάλυψης το θεωρημένο από τον προϊστάμενο του 
Τμήματος Πολεοδομίας και Πολεοδομικών Εφαρμογών, με την από 
8.4.1986 πράξη του, που αποτελεί αναπόσπαστο μέρος αυτής της 
απόφασης. 

2. Μέγιστο ύψος κτιρίου το ισχύον στην περιοχή. 

3. Μέγιστος αριθμός ορόφων ο ισχύων στην περιοχή. 

4. Συντελεστής δομήσεως 1,50. 

5. Μέσα στους ακαλύπτους χώρους επιτρέπεται η κατασκευή αρχι¬ 
τεκτονικών προεξοχών, εξωστών και κλιμάκων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Έδεσσα, 8 Απριλίου 1986 

Ο Νομάρχης 
ΝΙΚ, ΜΑΚΡΑΚΗΣ 

